**SFOSist SAPi saadetud raamatupidamisdokumentide menetlemise juhend**

**SFOSi ja SAPi liidese üldine korraldus**

EL struktuuritoetused ja muud SFOSis registreeritud toetused kajastatakse SAPis lähtudes struktuurifondide operatiivsüsteemis (SFOS) kinnitatud toetuse saaja maksetaotlustest või tagasinõudeotsustest. Maksetaotlused ja tagasinõudeotsused kontrollib ja kinnitab SFOSis rakendusüksus. Kanded imporditakse SFOSist SAP-i automaatselt eelregistreeritud dokumentidesse, kui SFOSis on maksetaotlus või tagasinõudeotsus (finantskorrektsioon) kinnitatud. RTK FAO raamatupidaja kontrollib SFOSist saabunud maksekorralduste vastavust SAP BO aruandele SF109 ja saadab maksed maksmisele e-Riigikassasse või seob tagasimaksenõuetega. Kulukanne D 45… ja kohustis K 20355000, 20355600. Tagasinõude kanne D 10365000 K 45…. Kuu lõpus võtab FAO raamatupidaja üles nõude vahendatud toetuste puhul toetuse andja vastu D 10355000, 10355600 ja tulukanne 35… lähtudes tekkinud toetuste vahendamise kuludest.

Seoses tagasilaekumistega võivad SFOSist SAPi saabuda veel intressinõuete (tulu konto 65809000, tulu kuulub riigile, arvestatakse maksegraafiku alusel toimunud tagasinõuete laekumisel) või viiviste (tulu konto 38809000, tulu jaotub EL ja kaasfinantseermise tuluks toetuse proportsiooni alusel) nõuete kohta kontole 10367000, millele tuleb osaliselt sulgeda tagasilaekumised.

Peale rakendusüksuse (RÜ) aktsepteerimist jõuavad maksedokumendid SAPi ning need suunatakse maksmisele SFOSis märgitud maksetähtpäeval, kui maksete info jõuab SAPi kaks tööpäeva enne makset hiljemalt kell 15.00. Maksete tegeliku toimumise kohta tehakse SAPis kanded maksete toimumisele järgneval tööpäeval. SFOSi saadetakse maksete toimumise info SAPist igal tööpäeval kell 12.00. Seega võtab maksete toimumise staatuse muutmine „Arveldussüsteemi menetluses“ staatusest „Makstud“ staatusesse aega keskmiselt poolteist tööpäeva.


Näiteks 10.04. (kolmapäev) kinnitab RÜ makse ning see saadetakse SAPi makse väärtuspäevaga 12.04 (reede). Makse staatus on "Arveldussüsteemi menetluses". SAPist saadetakse makse maksmisele e-riigikassasse väärtuspäevaga 12.04. Makse toimub 12.04. 15.04 (esmaspäeval) imporditakse SAPi 12.04 pangaväljavõte ning selle tulemusena loetakse 12.04 makse SAPis makstuks. 15.04 saadab SAP teate SFOSile, et makse sai 12.04 makstud. 15.04 (esmaspäev, veidi peale 12) on makse staatus "Makstud".

**Hankija loomine**

Uue hankija loomiseks on loodud eraldi e-posti aadress [sfos.hankija@rtk.ee](mailto:sfos.hankija@rtk.ee) , kuhu tulevad SFOSist automaatsed teated uue hankija loomiseks/laiendamiseks ja samuti seoste loomiseks, kui toetuse saaja erineb makse saajast (töövõtja, ministeerium, linnakantselei) Teated sisaldavad rakendusasutust (ministeerium, Riigikantselei), kelle alla on vaja SAPis uus hankija luua/ laiendada või temale seos luua alternatiivse makse saajana. FAO talitus tagab SAPis hankija olemasolu SFOSist tulevate maksekorralduste edukaks parkimiseks.

SFOS’st toetuste saajatele teostakse maksed makseviisiga C (koondmakse SFOS), mis märgitakse dokumendis, mitte tarnija kaardil. Makseviis C summeerib maksekohustised. Tarnija kaardile märkimine ei ole lubatud, kuna võib tekitada segadusi muude maksete Riigikassasse saatmisel. Muude maksete puhul summeerimisi ei tehta. SFOSi maksed on vaja teha summeerituna, kuna maksed peavad olema samades summades nagu SFOSis, kuigi need võivad summeeruda SAPis erinevatest tekkepõhistest perioodidest (kuudest). Iga SFOSist SAPi saadetud maksekorraldus tekitab SAPis kandeid erinevatesse kuudesse lähtudes maksekorralduse aluseks olnud maksetaotluse kuludokumentide tekkepõhistest kuupäevadest. Samuti tekivad eraldi kanded välistoetuse ja kaasfinantseerimise kohta.

Vaikimisi maksetingimus on 0001. Maksetingimus 0001 puhul määratakse dokumendi maksetähtajaks vaikimisi dokumendi kandekuupäev. Muutus on vajalik selleks, et SFOSi ettemaksude kulusse kandmisel tekiks kandesse vaikimisi õige kuupäev. Muudel juhtudel saadetakse õige maksekuupäev SAPi dokumendile SFOSi poolt.




Osade toetuste puhul ei maksta toetust otse toetuse saajale vaid teisele makse saajale (näiteks töövõtjale, kellelt toetuse eest soetatakse kaup või teenus KIK toetuste puhul). Taolistel juhtumitel tuleb toetuse saaja hankija kaardi üldandmetes märkida dokumendis lubatud makse saajaks see tarnija, kellele tuleb summa tasuda.

Näidis:

Danpower Eesti AS – toetuse saaja

ICP Solutions OÜ - makse saaja



Kui SFOSist tuleb makse ja maksel puudub SAPi hankija kood (st tuleb sellise kiirusega, et pole jõudnud veel info tagasi SAPist hankija koodi kohta), siis saab makse SFOSis staatuse „Vigane“ ning see ei jõua üldse SAPi parklasse.

RÜ pöördub sel juhul SFOSi kasutajatoe poole. Kui raamatupidaja märkab vigast staatust, informeerib ta RÜ-d, kes peab makse staatuse parandama ja selle uuesti SAPi maksmisele saatma.

Probleemide korral saadab SFOSi kasutajatugi samasse postkasti e-kirja. Sellised  kirjad sellesse postkasti, mis pole tulnud SFOSist automaatse teatena, vaid kasutajatoe töötajatelt, tuleb esmajärjekorras üle vaadata, hankija luua kui vaja, ning anda teada vastusena e-kirjale SAPi hankija kood. SFOSi automaatteadetele vastuseid e-postiga ei saadeta.

**SFOS näidiskanded**

SFOSI toetuste vahendamise näidiskanded, vt lisatud failist.



Kanded saadab SFOS kuludokumentidele lisatud tekkepõhise kuu viimase kuupäevaga. Kui periood pole SAPis avatud, tekib kande kuupäevaks esimese SAPis avatud kuu viimane kuupäev.

Üleminekuperioodil muudab FAO raamatupidaja kulukonto kontoks 99999996, eeldades, et maksetaotluse kulud olid juba eelmises aastas (2018. aastas) arvele võetud. Vahekonto suletakse kontol 29800000 RV koodiga 28 RÜ-delt saadud saldode üleandmise dokumentide alusel.

***Toetuste maksetaotluse sisestamine SAPi üleminekuperioodil, kui liides ei tööta***

SAP BO SFOSi kataloogist „SF aruanded SAPi raamatupidajatele“ võetakse maksetaotluste aruanne, millest iga talitus leiab oma maksete summad igaks maksepäevaks. Iga maksetaotlus võetakse SAPis arvele toimingus F-43 iga tekkepõhise perioodi kohta, sh eraldatakse eraldi kannetesse ka välistoetuse osa (allika kood 21 või 39) ja kodumaine kaasrahastamine (allika kood 60). Kohustise konto on 20355000, kui toetus on loetud tegevuskulude (TEG) tüüpi toetuseks, 20355600, kui toetus on loetud investeeringute (INV) tüüpi toetuseks.

SFOSi meetme tegevuse rakendusskeemile vastab SAPi toetuse (grandi) kood, millele hiljem tekivad automaatkanded SFOSist. SFOSi rakendusskeemide ja SAPi toetuste koodide vastavustabelit peab FAO riigiarvestus, kes avab SAPis toetused ja väljastab SFOSi kasutajatoele uute rakendusskeemide korral uued SAPi tunnused. Vastavustabel asub RTK võrgukettal Riigi raamatupidamise kataloogis 4-4 Riigiraamatupidamise tehnilised dokumendid -> SAP faili nimetusega „SFOS\_Meetmete\_tegevused\_koodid\_SAPi“.

Kuni liides ei ole valmis, ei sisalda SFOSi aruanne SAPi arvestusobjekte.

F-43 sisestada järgmised andmed:


***Dokumendi päis:***

Dokumendi kuupäev – maksetaotluse SAPi lisamise kuupäev - kui liides hakkab tööle, siis saadetakse siia SFOSis maksekorralduse aktsepteerimise kuupäev RÜ või KA (korraldusasutus) poolt.


Kande kuupäev – kulu tekkimise kuu viimane kuupäev.

Viide - tunnus „SFOS“ + maksekorralduse number SFOSis, kokku kirjutada.

Dokumendi päise tekst – maksekorralduse number. Liidese tööle hakkamisel tuleb siia maksetaotluse number SFOSist.



Hankija kohustuse reale:

* Määrata õige reskontro konto vastavalt grandile (tegevustoetus või investeeringutoetus).
* Sisestada allika kood – 21 või 39 välistoetuse osa korral, 60 kodumaise osa korral.
* Baaskuupäev – maksekorralduse toetuse saajale maksmise kuupäev SAP BO SFOSi maksekorralduste aruandest. Kohustis sisestada SAPi vähemalt kaks tööpäeva enne maksetähtaega, et see jõuaks broneeringute aruandesse. Vastasel juhul kasutada käsitsi broneeringut.
* Makseviis „C“ - Makseviis C ühendab kõik ühele toetuse saajale makstavad summad.
* Ettevõtte pank „RIIGI“
* Ettevõtte panga ID „SFOS“
* Hankija reale sisestada projekti number. Liidese töölehakkamisel tuleb siia SFOSis määratud maksekorralduse tekst, mis läheb kaasa makse saajale.
* 

„RIIGI“ ja „SFOS tuleb määrata nupu alt.



Kulureale märkida:

Tegevusvaldkond – allika kood – 21 või 39 välistoetuse osa korral, 60 kodumaise osa korral.

Tulukeskus – ministeeriumi või Riigikantselei tulukeskus.

Fond – 41, kui on tegemist vahendatud toetusega;

32, kui on tegemist toetuse kaasrahastamisega.


Tegevusala – vt „SFOS Meetmete tegevused koodid SAPi“ koodide tabelist.


Eelarveüksus – ministeeriumi või Riigikantselei eelarveüksuse tunnus.

Abiraha – toetuse kood, vt „SFOS Meetmete tegevused koodid SAPi“ koodide tabelist.


Kulurea tekst – maksetaotluse projekti number, sama nagu hankija real, kui liides tööle hakkab, tuleb kulureale projekti number.

Kulukeskust kandesse ei sisestata.



****

Kui üks maksekorraldus (maksetaotlus) jaotub mitmesse tekkepõhisesse perioodi, siis teha järgmised dokumendid .

Loodud kande kopeerimiseks sisestada määrangud alljärgnevalt:

Vajutada enter, muuda kandekuupäev ja sisestada baaskuupäeva väljale maksekuupäev. Salvestada kanne.

Kui tehakse kannet teise eelarveliigiga, kui oli esialgne kanne, siis vahetada kulukonto, allika kood ja fond.

***Maksekorralduste arvelevõtmine ja saatmine läbi liidese***

Peale liidese valmimist hakkavad eelregistreeritud toetuste maksetaotlused tekkima toimingusse FBV0. Toimingus FBV0 tekivad samasugused dokumendid, kui on kirjeldatud punktis „Toetuste väljamaksetaotluste sisestamine SAPi ülemineku perioodil.

Dokumendid tekivad alati viitega „SFOS“. Ainult SFOSist tulnud dokumentide ekraanile kuvamiseks sisestada piirang väljale „Viide“




Kõik samal päeval tulnud kanded, mis on saabunud SAPi hiljemalt kell 15.00 ja mille maksetähtaeg on järgmisel päeval, on vaja sama päeva õhtuks postitada.

***Ettemaksude maksmine toetuse saajale***

SFOSi liides hakkab saatma ettemakseid kulukannetena ega oska saata ettemaksekandeid. Ettemaksed, mida on iga kuus ca 10, tuleb käsitsi eristada SAP BO SFOSI aruande SF109 põhjal dokumendi liigi järgi. Nende dokumendi liik on „Ettemakse“ erinevalt tavamaksetest. Kui aruandes SF109 on dokumendi liigiks märgitud „Ettemakse“, tuleb SFOSist imporditud kanne (FBV0-s tekkinud pargitud dokument) kustutada ja sisestada see ettemaksena toimingus F-47. Dokumendi päis ja hankija rida tuleb tingimata täita täpselt samuti, nagu oli FBV0-s oleval dokumendil, sest siis oskab SAP saata info makse toimumise kohta tagasi SFOSi, kuigi SFOSist tulnud dokument kustutati parklast. Kuni liidese töölehakkamiseni tuleb andmed ise SAP BO SFOSi aruande põhjal sarnaselt sisestada.

***F110 - maksete koostamine***

SFOS maksetaotluste otsimiseks määrata F110s parameetrid alljärgnevalt:



Kontrollida, et SAPi poolt koostatud maksesoovitus vastab SAP BO SFOSi maksekorralduste aruandes SF109 selleks maksepäevaks määratud maksekorraldustele. Vastavuses peab olema toetuse saaja, makse saaja, makse saaja pangaandmed, summa, ettevõttepank (RIIGI) ja ettevõtte panga ID (SFOS). Vahede ilmnemisel makset mitte teele saata, vaid parandada eelnevalt vead. Toetuse saaja peab saama ühe toetuse väljamakse ühes summas, mis vastab SFOSis olevale maksekorralduse infole.

Makseviis C liidab kokku kõik summad, mis makstakse ühele toetuse saajale. Kui üks toetuse saaja saab ühel päeval kahte erinevat makset SFOSi aruande SF109 kohaselt, siis tuleb maksed teha eraldi (väga harv juhus). Maksete eraldi tegemiseks tuleb F110-s üks toetuse maksekorraldus blokeerida ja hiljem käivitada sellele toetusele eraldi maksekorraldus.

Üleminekuperioodil saadetakse RÜ poolt maksed SFOS’st otse eRiigikassasse maksmiseks ministeeriumi kontolt. SAPis üles võetud kohustised märgitakse makstuks toimingus F110. Kuni SAPist eRiigikassasse makseid ei saadeta, ei tohi F110 käivitamisel anda SAPile korraldust maksefaili loomiseks (). Seega ei tohi määrata linnukest väljale „Loo makseandmekandja“.

SFOSi maksed tuleb kajastada toimingus F110 üks tööpäev enne tegelikku maksepäeva, et järgmisel tööpäeval neid enam broneeringute aruandes ei oleks.

e-riigikassa konto väljavõtted imporditakse toimingus ZFEBC järgmisel tööpäeval, sh ka üleminekuperioodil. Väljavõtted tuleb importida ja maksed töödelda hiljemalt kell 12-ks. Siis käivitub maksete info seanss, kus SAP saadab SFOSile info maksete toimumise kohta.

Kui pangast tuleb tagasilaekumine, mis on seotud sellega, et makse ei läinud pangast läbi (näit maksja konto ja nimi polnud vastavuses), siis tuleb SAPis sellega hiljemalt järgmisel tööpäeval enne kell 12 tegelda, et seda ei loetaks liidese poolt SFOSis makstuks (liides käivitub kell 12, mis läheb ütleb SFOSile, mis eelmisel päeval ära maksti).

Õige protseduur selliste tagasilaekumiste puhul on nüüdsest esimese sammuna tühistada F110 enne kell 12. Seejärel on aega tegelda järgmiste sammudega.  Tagasilaekumine kantakse läbi panga vahekonto tavakorras.

Järgmised sammud:

Kui raamatupidajal või e-riigikassas ilmneb probleem, mida RTK raamatupidaja saab lahendada, siis valmistada ette uus makse õigete tunnustega või korrastada olemasolev makse ja maksta uuesti esimesel võimalusel. Lisaks tuleb saata e-kiri rakendusüksusele, et ta SFOSis muudaks andmeid, et järgmisel korral ei juhtuks enam sama probleemi. Makse SFOSis vigaseks ei lähe ja makset SFOSis uuesti menetlema ei pea.

Raamatupidajal on lubatud ise teha makse korda, kui ta märkab viga, järgmistel juhtudel:

1. makse saaja pangakonto on vale, raamatupidaja teab seda fakti ja ta teab õiget kontonumbrit või oskab selle välja uurida;
2. maksel peab olema viitenumber, raamatupidaja teab seda või oskab selle välja uurida (näiteks makse Tallinna LV asutusele);
3. makse saaja nimekuju peab olema vähesel määral teistsugune, et see pangas läbi läheks (näiteks pangast tuleks tagasi, kui nimes on Mittetulundusühing, peab olema MTÜ);
4. makse saaja ei ole õigesti märgitud, raamatupidaja saab sellest aru ja ta teab, kes on õige saaja (näiteks sajaks on HTM valitsemisala kool, aga makse saajaks on HTMi asemel on märgitud RAM, raamatupidaja võib märkida SAPis makse saajaks HTMi ja panna tema konto).

Sel juhul tuleks anda siiski teada parandusest RÜ-le, kes peab tuleviku tarbeks korrastama info SFOSis, et järgmised maksed tuleksid juba õigesti.

Juhul, kui raamatupidaja ei oska ega tohi ise parandada, peab ta saatma e-kirja RTK toetuste arendamise osakonnale (korraldusasutusele, KA) ja paluma makse SFOSis tagasi kutsuda. Kui toetuste arendamise osakond leiab, et makse on vaja SFOSis parandada, siis tuleb SFOSist kreedit-kanne esialgsele kohustisele ja hiljem korrastatud uus kohustise kanne. Sel juhul on tähtis, et õige makse läheks lõpliku SFOS ID-ga välja. KA peab makse parandamiseks SFOSis muutma selle staatusesse „KA mitteaktsepteeritud“ ja märkuste alla lisama tagasisaatmise põhjuse. RÜ peab SFOSis andmed parandama ja makse uuesti menetlema.

Raamatupidaja ei või ise teha SAPis muudatust, kui:

1. muutub toetuse summa sh sisemine jaotus eelarve liikide vahel (näiteks raamatupidaja teab, et peab olema 85% EL ja 15% RKF, aga makses on vastupidi);
2. makse tuleb pangast tagasi kuna toetuse saaja nimi ja pangakonto ei ole vastavuses. Nimekuju on täiesti erinev võrreldes SFOS’ist saaduga;
3. kui makse kohta laekub info, et see läks valele saajale ja saaja soovib seda tagasi maksta või peab selle tagasi maksma.

Paranduste puhul saadetakse SFOSist SAPi algse maksekorralduse tühistus ja uus maksekorraldus. SAPis peab algse maksekorralduse ja selle tühistuse kas tühistama/kustutama või blokeerima makseteks ja teha sidumine SAPis peale maksekuupäeva. Sidumisel kasutada kandekuupäevana maksekuupäeva.

SFOSi ei pea informeerima, kui muutub maksekuupäev. Meil on õigus maksekuupäevaga hilineda, kui me ei saanud makset õigel ajal. Meil on kokkulepe teha makse SFOSi maksekuupäevaga, kui RÜ kinnitus on antud kaks päeva varem hiljemalt kell 15.00. Kui makse satub peale RÜ kinnitamist  rakendusasutuse (RA) kontrolli, siis me saame makse SAPi hiljem (eelnevalt SFOSis staatusega „Kontrolliks valitud“). Nende maksete tasumisene tuleb võimalusel tagaga SFOSis märgitud maksepäeval. Vajadusel tuleb riigikassaga läbi rääkida täiendav rahavajadus (käsitsi broneerimine) ja teha makse kiirkorras.

***SFOS pangad riigikassas***

Igale valitsemisalale avatakse e-riigikassas eraldi konto algusega 280, mille kaudu kantakse üle SFOSi maksekorraldused ja võetakse vastu laekumised, mis tuleb kajastada SFOSis.

|  |  |  |  |  |  |
| --- | --- | --- | --- | --- | --- |
| **Valitsemisala** | **Konto omanik** | **Konto number** | **Ettevõtte pank** | **Ettevõtte panga ID** | **Konto** |
| F000 | RIIGIKANTSELEI | 2800082970 | RIIGI | SFOS | 70000000 |
| G000 | HTM | 2800082938 | RIIGI | SFOS | 70000000 |
| J000 | JUM | 2800083021 | RIIGI | SFOS | 70000000 |
| K000 | KAM | 2800083034 | RIIGI | SFOS | 70000000 |
| L000 | KEM | 2800082909 | RIIGI | SFOS | 70000000 |
| M000 | KUM | 2800082954 | RIIGI | SFOS | 70000000 |
| N000 | MKM | 2800082925 | RIIGI | SFOS | 70000000 |
| R000 | RAM | 2800082967 | RIIGI | SFOS | 70000000 |
| P000 | MEM | 2800082996 | RIIGI | SFOS | 70000000 |
| S000 | SIM | 2800082941 | RIIGI | SFOS | 70000000 |
| T000 | SOM | 2800082912 | RIIGI | SFOS | 70000000 |

***SFOS finantskorrektsiooni kanded ja maksekorraldused makseblokiga***

SFOS saadab SAPi ka tagasinõudeid kontodele 103650, vähendades kontogruppi 45. Kui SFOSis tasaarveldatakse maksetaotlust finantskorrektsiooni võrra, saadab SFOS SAPi maksekorralduse makseblokiga. Makseblokiga kohustis tuleb sulgeda SAPis finantskorrektsiooni nõudega. FAO raamatupidaja tagab, et makseblokiga maksekorraldused ei lähe väljamaksmisele, vaid need seotakse õige tagasinõudega.

Raamatupidaja peab tagasinõude maksega sulgema makse laekumise kuupäevaga. Seda peab tegema järgmiselt:

1. kui jääk läheb maksmisele, siis sulgemine toimub F110s ülejäägi väljamaksmise kuupäevaga;
2. kui maksmisele ei lähe midagi, siis sulgemine teha F-44 maksekuupäeva seisuga.

Selleks, et F110 oskaks deebet- ja kreeditdokumenti sulgeda, peavad kreeditarvel olema samad pangatunnused, mis deebetarvel. Kuni tagasinõuete arvelevõtmine toimub veel käsitsi, siis tehakse seda viite abil (genereeri pöördkanne viite abil). Sel juhul pangaandmeid käsitsi sisestada ei saa. F110 käivitamisel tuleb kreeditmakse punane täpike muuta roheliseks – valida „Redigeeri soovitus“, valida punane täpike, avada „Jaota ümber“, määrata panga andmed, salvestada, makse summa muutub netosummaks.

***Tagasilaekumised SFOSi kontole e-riigikassas***

Tagasilaekumised on kahte tüüpi:

1. Tagasilaekumine finantskorrektsiooni alusel, mille korral SFOSist on SAPi saadetud kreeditarve dokument;
2. Vabatahtlikud tagastused, mille korral ei ole SAPis tagasinõude dokumenti.

Igal juhul tuleb tagasimaksest enne selle sidumist teavitada rakendusüksust, kes kooskõlastab tagasilaekumise SFOSis kajastamiseks RTK rakendusasutusega. RTK rakendusasutus saadab info raamatupidajale ning raamatupidaja tohib tagasilaekumise alles seejärel SAPis kajastada.